লাবণ্যপ্রভা বসু

লাবণ্যপ্রভা বসু (বিবাহের পরে লাবণ্যপ্রভা সরকার ) ( ? - ১৯১৯)  ছিলেন  ব্রিটিশ ভারতের একজন বিদুষী লেখিকা যিনি উচ্চাঙ্গের শিশুপত্রিকা  মুকুল-এর সম্পাদনা করেছেন শেষ তিন বছর। 

 জীবনী 
লাবণ্যপ্রভা বসুর জন্ম  ব্রিটিশ ভারতের অধুনা  বাংলাদেশের বিক্রমপুরের রাঢ়িখাল গ্রামে। তার পিতা ব্রাহ্ম ধর্মাবলম্বী ভগবানচন্দ্র বসু তখন ছিলেন ময়মনসিংহ জিলা স্কুলের প্রধান শিক্ষক। মাতা বামাসুন্দরী বসু। লাবণ্যপ্রভা তার মাতাপিতার পাঁচ কন্যা সন্তানের মধ্যে ছিলেন তৃতীয়। বিশ্ববিশ্রুত পদার্থবিজ্ঞানী আচার্য জগদীশচন্দ্র বসু ছিলেন তার অনুজ।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৪৫,  ১৯০৭ খ্রিস্টাব্দের চিকিৎসক হেমচন্দ্র সরকারের সঙ্গে লাবণ্যপ্রভার বিবাহ হয় এবং জীবনের দীর্ঘসময় সাহিত্যসেবায় নিয়োজিত ছিলেন।  প্রাত্যহিক জীবনে ধর্ম সাধনা তথা ধর্মীয় বিশ্বাস ও নীতিমালার আলোকে জীবনযাপনে, ঈশ্বরোপাসনায়, আত্ম উন্নতি এবং আধ্যাত্মিক লক্ষ্য অর্জনের সুবিধার্থে তিনি লিপির আকারে সংকলিত করেন ‘দৈনিক’ শীর্ষক গ্রন্থ যার প্রথমার্ধ ও উত্তরার্ধ প্রকাশিত হয় যথাক্রমে ১৮৯৯ এবং ১৯০১ খ্রিস্টাব্দে। এর ফলে বহু ধর্মপ্রাণ মানুষ উপকৃত হন। এছাড়াও তিনি রচনা করেন-

 নীতি কথা
 গৃহের কথা
 শ্রদ্ধায় স্মরণ (১৯১২)
 পরিণয়
 কবি ও কাব্যের কথা
 পৌরাণিক কাহিনী ১ম খণ্ড মহাভারত এবং ২য় খণ্ড রামায়ণ
 আনন্দমোহন বসুর দৈনিক জীবনী (দুটি খণ্ড)

তাঁর রচনাগুলি বহুল পঠিত ছিল এবং বাংলা সাহিত্যে একটি বিশেষ স্থান অধিকার করে। 

তিনি গত তিন বছর ধরে সুপরিচিত মাসিক শিশুতোষ পত্রিকা 'মুকুল' সম্পাদনা করেছেন।

লাবণ্যপ্রভা ১৯১৯ সালে মারা যান।

 তথ্যসূত্র 

বিষয়শ্রেণী:২০শ শতাব্দীর ভারতীয় লেখিকা
বিষয়শ্রেণী:২০শ শতাব্দীর ভারতীয় অ-কল্পকাহিনী লেখক
বিষয়শ্রেণী:ঢাকা জেলার ব্যক্তি
বিষয়শ্রেণী:১৯১৯-এ মৃত্যু
বিষয়শ্রেণী:ভারতীয় লেখিকা